CELEX: 32014D0464
Language: da
Date: 2014-07-15 00:00:00
Title: Kommissionens gennemførelsesafgørelse af 15. juli 2014 om fastlæggelse af Unionens prioriteter for håndhævelse og kontrol inden for rammerne af Den Europæiske Hav- og Fiskerifond

16.7.2014   
            
            
               DA
            
            
               Den Europæiske Unions Tidende
            
            
               L 209/59
            
         KOMMISSIONENS GENNEMFØRELSESAFGØRELSE
   af 15. juli 2014
   om fastlæggelse af Unionens prioriteter for håndhævelse og kontrol inden for rammerne af Den Europæiske Hav- og Fiskerifond
   
      (2014/464/EU)
   
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 508/2014 af 15. maj 2014 om Den Europæiske Hav- og Fiskerifond og om ophævelse af Rådets forordning (EF) nr. 2328/2003, (EF) nr. 861/2006, (EF) nr. 1198/2006 og (EF) nr. 791/2007 samt Europa-Parlamentets og Rådets forordning (EU) nr. 1255/2011 (1), særlig artikel 17, stk. 3,
   efter høring af Komitéen for Den Europæiske Hav- og Fiskerifond, og
   ud fra følgende betragtninger:
   
               (1)
            
            
               Det er nødvendigt at fastsætte Unionens prioriteter for håndhævelse og kontrol med henblik på at gøre medlemsstaterne i stand til at forberede de operationelle programmer vedrørende foranstaltninger, der er finansieret i henhold til forordning (EU) nr. 508/2014.
            
         
               (2)
            
            
               Ved tildeling af EU-støtten bør man prioritere de tiltag, der gør kontrolaktiviteterne mest effektive, idet der tages hensyn til medlemsstaternes resultater med gennemførelsen af Rådets forordning (EF) nr. 1005/2008 (2) og Rådets forordning (EF) nr. 1224/2009 (3).
            
         
               (3)
            
            
               Unionens prioriteter for håndhævelse og kontrol bør omfatte:
               
                           —
                        
                        
                           gennemførelse af de handlingsplaner, der er fastsat i henhold til artikel 102, stk. 4, i forordning (EF) nr. 1224/2009 til fjernelse af mangler i en medlemsstats kontrolsystem
                        
                     
                           —
                        
                        
                           gennemførelse af specifikke foranstaltninger for at opfylde visse forhåndsbetingelser fastsat i bilag IV til forordning (EU) nr. 508/2014, jf. artikel 19, stk. 2, i Europa-Parlamentets og Rådets forordning (EU) nr. 1303/2013 (4). I henhold til artikel 19, stk. 2, i forordning (EU) nr. 1303/2013 skal programmet, når de gældende forhåndsbetingelser ikke er opfyldt, indeholde en beskrivelse af, hvilke foranstaltninger der skal træffes, herunder hvilke foranstaltninger der skal finansieres
                        
                     
                           —
                        
                        
                           gennemførelse af datavalideringssystemer som fastsat i artikel 109 i forordning (EF) nr. 1224/2009, og særlig projekter der tager sigte på at gøre medlemsstaternes respektive systemer interoperable, idet et fuldstændigt og pålideligt fangst- og indsatsrapporteringssystem er et væsentlig element i forvaltningen af EU's fiskeressourcer
                        
                     
                           —
                        
                        
                           håndhævelse og kontrol af forpligtelsen til at lande alle fangster, jf. artikel 15 i Europa-Parlamentets og Rådets forordning (EU) nr. 1380/2013 (5). Denne nye forpligtelse er en meget vigtig tilføjelse til den nye fælles fiskeripolitik og er tilføjet med henblik på at bidrage til bæredygtigheden af udnyttelsen af fiskebestandene. Gennemførelsen af denne nye forpligtelse vil medføre tilpasninger i medlemsstaternes kontrolsystem, hvilket vil omfatte nye udgifter
                        
                     
                           —
                        
                        
                           håndhævelse og kontrol af fangstattestordningen for import og eksport af fiskevarer, jf. kapitel III i forordning (EF) nr. 1005/2008. Gennemførelsen af fangstattestordningen er det primære element i kampen mod IUU-fiskeri
                        
                     
                           —
                        
                        
                           effektive foranstaltninger, der tager sigte på håndhævelse af flådekapacitetsbegrænsningerne. For at sikre balancen mellem fiskerimulighederne og fiskerikapaciteten skal medlemsstaterne sikre, at kapacitetsbegrænsningen respekteres, og de bør gennemføre projekter, der tager sigte på at certificere, verificere og måle den maskineffekt, der kræver finansiering
                        
                     
                           —
                        
                        
                           gennemførelse af de specifikke kontrol- og inspektionsprogrammer eller af kontrolkoordinering i forbindelse med et fiskeri eller et område, der ikke er dækket af specifikke kontrol- og inspektionsprogrammer i henhold til artikel 95, stk. 4, i forordning (EF) nr. 1224/2009 og artikel 15 i Rådets forordning (EF) nr. 768/2005 (6). Disse typer foranstaltninger bidrager til at skabe en øget grad af regeloverholdelse, styrkelse af samarbejdet mellem medlemsstaterne og skaber synenergi mellem de forskellige kontrolredskaber
                        
                     
                           —
                        
                        
                           håndhævelse og kontrol af sporbarhedskrav, jf. artikel 58 i forordning (EF) nr. 1224/2009 og artikel 67, stk. 6, i Kommissionens gennemførelsesforordning (EU) nr. 404/2011 (7). Artikel 58 i forordning (EF) nr. 1224/2009 kræver, at alle partier af fiskevarer og akvakulturprodukter skal være sporbare på alle trin i produktion, forarbejdning og distribution fra fangst eller høst til detailsalg. Artikel 67, stk. 6, i gennemførelsesforordning (EU) nr. 404/2011 kræver, at operatørerne påfører partiet de oplysninger om fiskevarer og akvakulturprodukter, der er omhandlet i artikel 58, stk. 5, i forordning (EF) nr. 1224/2009 ved hjælp af et identifikationsværktøj som f.eks. en stregkode, en mikrochip eller lignende anordninger eller mærkningssystemer. Kravet har været gældende siden den 1. januar 2013 for produkter, der stammer fra fiskeri, der er omfattet af en flerårig plan, og fra den 1. januar 2015 til andre fiskevarer og akvakulturprodukter. Håndhævelse og kontrol af sporbarhedskrav bør være en af Unionens prioriteter. Gennemførelsen af sporbarhedssystemet er hjørnestenen i kontrollen af fiskeripolitikken til sikring af gennemsigtighed, hvad angår fiskevarers oprindelse.
                        
                     
         
               (4)
            
            
               Unionens prioriteter bør gennemføres på en fleksibel måde afhængig af styrker og svagheder i den enkelte medlemsstats politik of håndhævelse og kontrol. Hvis en medlemsstat allerede har taget hånd om visse prioriteter, bør medlemsstaten i princippet tage andre prioriteter op.
            
         
               (5)
            
            
               I henhold til artikel 20, stk. 2, i forordning (EU) nr. 508/2014 kan Unionens prioriteter for håndhævelse og kontrol ændres hvert andet år ved gennemførelsesretsakter med henblik på at tilpasse prioriteterne til ændrede kontrolbehov.
            
         
               (6)
            
            
               For at muliggøre en øjeblikkelig anvendelse af de i denne forordning fastsatte foranstaltninger bør denne forordning træde i kraft dagen efter offentliggørelsen i Den Europæiske Unions Tidende —
            
         VEDTAGET DENNE AFGØRELSE:
   Artikel 1
   Unionens prioriteter for håndhævelse og kontrol, som omhandlet i artikel 17, stk. 3, i forordning (EU) nr. 508/2014, er følgende:
   
               a)
            
            
               gennemførelse af de handlingsplaner, der er vedtaget i henhold til artikel 102, stk. 4, i forordning (EF) nr. 1224/2009 til fjernelse af mangler i en medlemsstats kontrolsystem
            
         
               b)
            
            
               gennemførelsen af foranstaltninger defineret i overensstemmelse med artikel 19, stk. 2, i forordning (EU) nr. 1303/2013 med henblik på at sikre den administrative kapacitet til at gennemføre en EU-ordning til kontrol, inspektion og håndhævelse som fastsat i bilag IV til forordning (EU) nr. 508/2014
            
         
               c)
            
            
               gennemførelse af datavalideringssystemer, der er omhandlet i artikel 109 i forordning (EF) nr. 1224/2009, og særlig gennemførelsen af projekter, der anvender fælles standardformater eller øger interoperabiliteten mellem medlemsstaternes systemer
            
         
               d)
            
            
               kontrol og håndhævelse af forpligtelsen til at lande alle fangster, jf. artikel 15 i forordning (EU) nr. 1380/2013, herunder tilpasninger i medlemsstaternes kontrolsystemer, i forbindelse med gennemførelsen af forpligtelsen
            
         
               e)
            
            
               kontrol og håndhævelse af fangstattestordningen i kapitel III i forordning (EF) nr. 1005/2008, og
            
         
               f)
            
            
               gennemførelse af projekter, der tager sigte på certificering, verificering og måling af maskineffekt
            
         
               g)
            
            
               gennemførelse af de særlige kontrol- og inspektionsprogrammer, der er vedtaget i henhold til artikel 95, stk. 4, i forordning (EF) nr. 1224/2009
            
         
               h)
            
            
               kontrolkoordinering i overensstemmelse med artikel 15 i forordning (EF) nr. 768/2005
            
         
               i)
            
            
               kontrol og håndhævelse af sporbarhedskrav, herunder mærkningssystemer til at sikre pålidelige oplysninger for forbrugerne, jf. artikel 58 i forordning (EF) nr. 1224/2009 og artikel 67, stk. 6, i gennemførelsesforordning (EU) nr. 404/2011.
            
         Artikel 2
   Denne afgørelse træder i kraft på dagen efter offentliggørelsen i Den Europæiske Unions Tidende.
   
      Udfærdiget i Bruxelles, den 15. juli 2014.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 149 af 20.5.2014, s. 1.
   
      (2)  Rådets forordning (EF) nr. 1005/2008 af 29. september 2008 om en EF-ordning, der skal forebygge, afværge og standse ulovligt, urapporteret og ureguleret fiskeri, om ændring af forordning (EØF) nr. 2847/93, (EF) nr. 1936/2001 og (EF) nr. 601/2004 og om ophævelse af forordning (EF) nr. 1093/94 og (EF) nr. 1447/1999 (EUT L 286 af 29.10.2008, s. 1).
   
      (3)  Rådets forordning (EF) nr. 1224/2009 af 20. november 2009 om oprettelse af en EF-kontrolordning med henblik på at sikre overholdelse af reglerne i den fælles fiskeripolitik, om ændring af forordning (EF) nr. 847/96, (EF) nr. 2371/2002, (EF) nr. 811/2004, (EF) nr. 768/2005, (EF) nr. 2115/2005, (EF) nr. 2166/2005, (EF) nr. 388/2006, (EF) nr. 509/2007, (EF) nr. 676/2007, (EF) nr. 1098/2007, (EF) nr. 1300/2008, (EF) nr. 1342/2008 og om ophævelse af forordning (EØF) nr. 2847/93, (EF) nr. 1627/94 og (EF) nr. 1966/2006 (EUT L 343 af 22.12.2009, s. 1).
   
      (4)  Europa-Parlamentets og Rådets forordning (EU) nr. 1303/2013 af 17. december 2013 om fælles bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden, Den Europæiske Landbrugsfond for Udvikling af Landdistrikterne og Den Europæiske Hav- og Fiskerifond og om generelle bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden og Den Europæiske Hav- og Fiskerifond og om ophævelse af Rådets forordning (EF) nr. 1083/2006 (EUT L 347 af 20.12.2013, s. 320).
   
      (5)  Europa-Parlamentets og Rådets forordning (EU) nr. 1380/2013 af 11. december 2013 om den fælles fiskeripolitik, ændring af Rådets forordning (EF) nr. 1954/2003 og (EF) nr. 1224/2009 og ophævelse af Rådets forordning (EF) nr. 2371/2002 og (EF) nr. 639/2004 samt Rådets afgørelse 2004/585/EF (EUT L 354 af 28.12.2013, s. 22).
   
      (6)  Rådets forordning (EF) nr. 768/2005 af 26. april 2005 om oprettelse af et EF-fiskerikontrolagentur og om ændring af forordning (EØF) nr. 2847/93 om indførelse af en kontrolordning under den fælles fiskeripolitik (EUT L 128 af 21.5.2005, s. 1).
   
      (7)  Kommissionens gennemførelsesforordning (EU) nr. 404/2011 af 8. april 2011 om gennemførelsesbestemmelser til Rådets forordning (EF) nr. 1224/2009 om oprettelse af en EF-kontrolordning med henblik på at sikre overholdelse af reglerne i den fælles fiskeripolitik (EUT L 112 af 30.4.2011, s. 1).